Codeseda, A Estrada

San Xurxo de Codeseda é unha parroquia do concello da Estrada. Segundo o IGE en 2009 tiña 393 habitantes (216 mulleres e 177 homes), distribuídos en 25 entidades, o que supón unha diminución respecto de 1986 cando tiña 628 habitantes. En 1842 tiña unha poboación de feito de 692 persoas.

 Patrimonio 
A igrexa de San Xurxo de Codeseda é de ábsida pentagonal con arquivoltas semicirculares tóricas unida á nave mediante un corpo rectangular limitado polo arco triunfal e outro arco paralelo que marca o arranque da porción semicircular.

No lugar existiu o mosteiro de Augas Santas, anterior a 1164. Ao seu carón está a casa reitoral e un cruceiro.

A capela da Virxe de Guadalupe, edificada cara a 1748, encóntrase no medio dunha carballeira no lugar da Grela.

A capela de San Brais foi fundada por Francisco Gómez no ano 1670 e sitúase no lugar de Monteagudo. Ó seu carón atópase o Pazo de Monteagudo ou Casa de Ballesteros, catalogado no inventario patrimonial de Galicia.

Na parroquia hai tres castros. O castro das Cercas (GA36017018), situado preto das Quintas; o castro de Trocastrello (GA36017038), tamén coñecido como castro de Ribela, castro de Entrecastrelo, castro de Parada ou castro da Eira dos Mouros; o castro do Outeiro Grande, en Marcenlos, citado na bibliografía de Fermín Bouza-Brey.

Na parroquia hai numerosos hórreos e algunha hórrea.

 Festas 
 Romaría da Virxe da Grela. Celébrase a primeira fin de semana de setembro en honor á Virxe de Guadalupe.

 Galería de imaxes 

 Lugares e parroquias 
 Lugares de Codeseda 

 Parroquias da Estrada 

 Notas 

 Véxase tamén 
 Bibliografía 



 Outros artigos 
 Lugares da Estrada

 Ligazóns externas 
 www.codeseda.com
 Ruta de senderismo Codeseda - Sabucedo Rapa das Bestas

Categoría:Parroquias da Estrada
Categoría:Parroquias de Galicia baixo a advocación de san Xurxo